32004D0685
L 312/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 септември 2004 година
за изменение на Решение 2004/432/ЕО относно одобрението на планове за мониторинг на остатъчни вещества, представени от трети страни съгласно Директива 96/23/ЕО на Съвета
(нотифицирано под номер С(2004) 3522)
(текст от значение за ЕИП)
(2004/685/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/23/ЕО на Съвета от 29 април 1996 г. относно мерките за контрол върху определени вещества и остатъците от тях в живите животни и продуктите от животински произход и за отмяна на Директиви 85/358/ЕИО и 86/469/ЕИО и Решения 89/187/ЕИО и 91/664/ЕИО (1), и по-специално четвърта алинея от член 29, параграф 1 от нея,
като има предвид, че:
(1)
Съгласно Директива 96/23/ЕО включването и запазването в списъка на трети страни, определен в законодателството на Общността, от които на държави-членки е разрешено да внасят животни и първични продукти от животински произход (продуктите), обхванати от цитираната директива, са предмет на представяне от третите заинтересовани държави на план, който определя гаранциите, които те предлагат по отношение на мониторинга върху групите от остатъчни вещества и веществата, посочени в цитираната директива. Цитираната директива също така поставя някои изисквания относно сроковете за представяне на планове.
(2)
Решение 2004/432/ЕО на Комисията (2) изброява третите държави, които са представили план за мониторинг на остатъчните вещества, който съдържа гаранциите, предложени от тях в съответствие с изискванията на цитираната директива.
(3)
Някои трети страни са представили на Комисията планове за мониторинг на остатъчните вещества при животни и продукти, които не са изброени в Решение 2004/432/ЕО. Оценката на тези планове и допълнителната информация, изисквана от Комисията, осигуряват достатъчно гаранции за мониторинга на остатъчните вещества в тези страни за съответните животни и продукти. Тези животни и продукти трябва, следователно, да бъдат включени в списъка за тези трети страни.
(4)
Следователно Решение 2004/432/ЕО следва да бъде съответно изменено.
(5)
Мерките, предвидени в настоящото решение, са в съответствие с мнението на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2004/432/ЕО се заменя с текста в приложението към настоящото решение.
Член 2
Решението се прилага от 12 октомври 2004 година.
Член 3
Адресати на настоящото решение са държавите-членки.
Съставено в Брюксел на 27 септември 2004 година.